2021. gada 1. septembrī Rīkojums Nr. 608

Rīgā (prot. Nr. 58 20. §)

**Par valsts nekustamā īpašuma Jēkaba ielā 11, Rīgā, nodošanu
Finanšu ministrijas valdījumā un finansējumu nekustamā īpašuma būvniecības projekta izdevumu segšanai**

1. Nodot Finanšu ministrijas valdījumā valsts nekustamo īpašumu (nekustamā īpašuma kadastra Nr. 0100 008 0056) – zemes vienību (zemes vienības kadastra apzīmējums 0100 008 0056) 1949 m2 platībā un būvi (būves kadastra apzīmējums 0100 008 0056 001) – Jēkaba ielā 11, Rīgā (turpmāk – Saeimas nams).

2. Finanšu ministrijai normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Finanšu ministrijas personā.

3. Finanšu ministrijas budžeta apakšprogrammā 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņa saistību pasākuma "Dotācija VAS "Valsts nekustamie īpašumi"" ietvaros paredzēt valsts akciju sabiedrībai "Valsts nekustamie īpašumi" finansējumu 34 083 692 *euro* apmērā Saeimas nama pārbūves un restaurācijas izdevumu segšanai, tai skaitā:

3.1.  2021. gadā 88 471 *euro* apmērā;

3.2.  2022. gadā 1 102 411 *euro* apmērā;

3.3.  2023. gadā 7 257 981 *euro* apmērā;

3.4.  2024. gadā 4 849 008 *euro* apmērā;

3.5.  2025. gadā 6 458 050 *euro* apmērā;

3.6.  2026. gadā 7 994 492 *euro* apmērā;

3.7.  2027. gadā 6 333 279 *euro* apmērā.

4. Jautājumu par papildus nepieciešamo finansējumu pārcelšanās izmaksu segšanai un Saeimas nama pārbūves un restaurācijas laikā nepieciešamo pagaidu telpu nomas maksas segšanai izskatīt kārtējā gada budžeta sagatavošanas procesā.

5. Finanšu ministrijai (valsts akciju sabiedrībai "Valsts nekustamie īpašumi"):

5.1. šā rīkojuma 3. punktā minētā finansējuma ietvaros nodrošināt Saeimas nama pārbūves un restaurācijas darbu pabeigšanu līdz 2027. gada 31. decembrim;

5.2. ja pēc būvprojekta izstrādes, pirms būvdarbu līguma noslēgšanas vai būvdarbu laikā provizoriskie būvniecības izdevumi objektīvu vai ekonomiski pamatotu iemeslu dēļ mainās, iesniegt Ministru kabinetā rīkojuma projektu par šā rīkojuma 3. punktā minēto ilgtermiņa saistību precizēšanu.

6. Finanšu ministrijai (valsts akciju sabiedrībai "Valsts nekustamie īpašumi"), īstenojot Saeimas nama pārbūvi un restaurāciju, ievērot Latvijas Republikas Saeimas Prezidija lēmumus un tā izveidotās konsultatīvās padomes priekšlikumus, kā arī sadarboties ar kompetentajām iestādēm, lai nodrošinātu drošības prasību ievērošanu atbilstoši Saeimas darbības specifikai.

Ministru prezidents A. K. Kariņš

Finanšu ministrs J. Reirs